****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

**Iniţiator**

**PRIMAR**

**SOÓS ZOLTAN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2025**

**privind** **modificarea și completarea Anexei 1 la Regulamentul de Organizare și Funcționare a Serviciului Public de Exploatare și Întreținere a Parcărilor cu Plată și Zonelor de Staționare cu Plată, aprobat prin Hotărârea Consiliului Local nr. 75/30.03.2023, cu modificările și completările ulterioare**

***Consiliul Local al Municipiului Târgu Mureș, întrunit în ședință ordinară,***

**Având în vedere:**

• Referatul de aprobare nr. 753/17.03.2025, inițiat de Primar prin S.C. Administrator Imobile și Piețe S.R.L. și Serviciul Public Administrația Domeniului Public, referitor la modificarea și completarea Anexei 1 la Regulamentul de Organizare și Funcționare a Serviciului Public de Exploatare și Întreținere a Parcărilor cu Plată și Zonelor de Staționare cu Plată, aprobat prin Hotărârea Consiliului Local nr. 75/30.03.2023, cu modificările și completările ulterioare

• Hotărârea Consiliului Local nr. 75/2023, privind aprobarea Regulamentului de Organizare și Funcționare a Serviciului Public de Exploatare și Întreținere a Parcărilor cu Plată și Zonelor de Staționare cu Plată aflate pe domeniul public,

• H.C.L. nr. 117/2024, H.C.L. nr. 382/2023, H.C.L. nr. 429/2023 și H.C.L. nr. 234/2024, prin care au fost operate modificări și completări asupra regulamentului menționat anterior;

• Raportul de specialitate al Direcției Juridice, Contencios Administrativ și Administrație Publică Locală;

• Rapoartele comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* O.G. nr. 2/2001 privind regimul juridic a contravenților cu modificările și completările ulterioare,
* Art. 59-60 din Legea 24/2004 privind normele de tehnică legislativă pentru elaborarea actelor normative, republicată,
* O.U.G. nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidate pe anul 2025 pentru modificarea și completarea unor acte normative, precum și pentru prorogarea unor termene,
* Art. 7 alin (1) și (2) din Legea nr. 52/2003 privind transparența decizională în administrația publică, republicată,

**În temeiul** art. 129 alin ( 1) și alin (2) , lit. d și alin (7), lit s din O.U.G. nr. 57/2019 privind Codul administrativ, cu modificările și completările ulterioare

**H o t ă r ă ş t e :**

**Art. I.** Se aprobă modificarea și completarea Anexei 1 la Regulamentul de Organizare și Funcționare a Serviciului Public de Exploatare și Întreținere a Parcărilor cu Plată și Zonelor de Staționare cu Plată, aprobat prin H.C.L. nr. 75/2023, după cum urmează:

**Art.** **I.1.** Se aprobă completarea **art. 75** din regulament, prin introducerea **Zonei III - Platoul Cornești**, ca zonă de parcare cu plată, respectiv a unui număr de 160 de locuri de parcare cu plată, situate la Platoul Cornești.

**Art. I.2.** Se aprobă completarea **art. 76** din regulament, prin introducerea punctului **E – Tarife de parcare pentru Platoul Cornești,** stabilite în Anexa nr. 1, care este parte integrantă a prezentei hotărâri.

**Art. I.3.** Se aprobă modificarea și completarea **art. 69** din regulament – **Programul de taxare a parcărilor publice cu plată**, *care va avea următorul cuprins:*

֞ **Art. 69 (1)** În Municipiul Târgu Mureș se disting **4 zone** de parcare cu plată, respectiv:

* Zona 0 (ultracentrală);
* Zona I (centrală);
* Zona II (semicentrală);
* Zona III – Platoul Cornești.

**(2**) Programul în care se taxează utilizarea parcărilor publice cu plată este următorul:

* **Pentru Zonele 0, I și II:**

Luni – Vineri: între orele 08:00 – 18:00 (cu percepere de taxă);

între orele 18:00 – 08:00 (fără percepere de taxă);

Sâmbătă-Duminică - fără percepere de taxă;

* **Pentru Zona III (Platoul Cornești):**

1 mai – 30 septembrie: zilnic, între orele: 08:00 – 20:00 (cu percepere de taxă);

1 octombrie – 30 aprilie: zilnic, între orele:08:00 – 18:00 (cu percepere de taxă);

**(3)** Zilele în care nu sunt taxate parcările publice cu plată sunt reglementate prin Art. 70.֞

**Art. I.4.** Se aprobă modificarea **pct. 1 din** **art. 70** din regulament **- Zilele în care nu sunt taxate parcările publice cu plată,** care va avea următorul cuprins:

֞ 1. Parcarea este gratuită în zilele de sâmbătă și duminică pentru Zonele 0, I și II. Această prevedere nu se aplică Zonei III (Platoul Cornești), unde taxarea se face zilnic.֞

**Art. I.5.** Se aprobă completarea **art. 75** din regulament **- Zonele tarifare**, prin introducerea în Zona II a unui număr suplimentar de 1.338 locuri de parcare pe următoarele străzi:

• B-dul Pandurilor;

• B-dul 1848;

• B-dul 1 Decembrie 1918;

• Aleea Carpați.

Lista completă a locurilor de parcare introduse în Zona II este detaliată în Anexa nr. 2, care este parte integrantă a prezentei hotărâri.

**Art. II.** Se împuternicește Executivul Municipiului Târgu Mureș - prin Serviciul Public Administrația Domeniului Public și S.C. Administrator Imobile și Piețe S.R.L., să ducă la îndeplinire prevederile prezentei hotărâri.

**Art.III.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.IV.** Prezenta hotărâre se comunică către:

• Serviciul Public Administrația Domeniului Public;

• S.C. Administrator Imobile și Piețe S.R.L.

**Viză de legalitate,**

**Secretarul general al Municipiului Târgu Mureș,**

**Bordi Kinga**